open-index/open-wikipedia-markdown huggingface dataset:
საკაოს სამზიარის უდაბნო

**საკაოს სამზიარის უდაბნო** — მონასტერი სოფელ საკაოში, მდინარე საკაურას ხეობაში, ონის მუნიციპალიტეტში. მდინარის მარცხენა მხარეს სამონასტრო ანსამბლის ნაშთებია. კომპლექსი „სამზიარის უდაბნოს“ სახელითაა ცნობილი. დანგრეულია მონასტრის ეკლესიაც, თუმცა, შემონახული ცნობის მიხედვით, ის ერთნავიანი შენობა იყო, რომელსაც სამხრეთით მიშენებული ჰქონდა სამწირველო, ხოლო დასავლეთით საქალებო. ნაშენები იყო თლილი ქვისა და კირისგან. ეკლესია შემკული იყო რამდენიმე ქანდაკებით და წარწერით. 

ამავე სოფლის ზემოთ არის ქაშუეთის წმინდა გიორგის სახელობის ეკლესია. შემორჩენილია X საუკუნით დათარიღებული ერთი ხატი. მონასტრის დაარსება ამავე საუკუნეს უნდა მივაკუთვნოთ. 

## ლიტერატურა 
* *ვაჟა გობეჯიშვილი*, რაჭის მონასტრები, თბ., 2006, გვ. 66–67

კატეგორია:საქართველოს მონასტრები
კატეგორია:ონის მუნიციპალიტეტის ტაძრები
ჩიბჩა-მუისკების ცივილიზაცია

მინი|მარცხნივ|230პქ|ჩიბჩა-მუისკების ტაძრის ნანგრევები
[thumb|250|px|ჩიბჩა-მუისკების სახელმწიფოს მდებარეობა თანამედროვე [კოლუმბია|კოლუმბიის რუკაზე(ლურჯად)]]
მინი|250პქ|მუისკების ოქროს ტივი (ძვ. წ. 200–1500)
**ჩიბჩა-მუისკების ცივილიზაცია** – კოლუმბამდელი ცივილიზაცია სამხრეთ ამერიკაში. ცივილიზაციის ცენტრი მდებარეობდა ბოგოტის ზეგანზე (თანამედროვე კოლუმბია). ამ რეგიონში ჩამოყალიბებული ცივილიზაცია (V-XV სს.) გამოირჩეოდა სამეთუნეო საქმის მაღალი დონით, საფეიქრო საქმით, ქვანახშირის ამოღება-გამოყენებითა და ზურმუხტების დამუშავებით. ისივე, როგორც სხვა ამერიკულ ცივილიზაციებში, აქაც ადგილი ჰქონდა ქონებრივ უთანასწორობას, რამაც თავის ასახვა ჰპოვა რელიგიურ მითოლოგიაში: ღმერთი ჩიბჩაკუმი („*ჩიბჩას ხალხის დასაყრდენი*“) წარმოადგენდა უბრალო ხალხის მფარველს, ხოლო ღმერთი ბოჩიკა - დიდებულთა მფარველს.

ცალკეული მკვლევრები თვლიან, რომ ჩიბჩა-მუისკები ძველი ამერიკის ერთადერათი ხალხი იყო, რომელთაც შემოიღეს  ფული, რომლის როლსაც ოქროსგან მოჭრილი პატარა დისკები ასრულებდა. უფრო ფრთხილი მეცნიერები თავის დასკვნებში მიიჩნევენ, რომ ეს დისკები წარმოადგენდნენ  მაღალი მოთხოვნილების სამკაულებს, რომლებსაც სხვა საქონელზე ცვლიდნენ.

ჩიბჩა-მუისკების სახელმწიფოსთანაა დაკავშირებული ლეგენდა ზღაპრულად მდიდარი ქვეყნის - ელდორადოს შესახებ. პირველ ესპანელ კონკისტადორებს ადგილობრივი მაცხოვრებლები მოუყვნენ ერთ-ერთ ტომში ბელადის არჩევის რიტუალის შესახებ, როდესაც საზეიმოდ კურთხევის დღეს ბელადს ტანზე ნელსაცხებელს წაუსვამდნენ, შემდეგ კი ოქროს ფხვნილით დაფარავდნენ. თანატომელები ამ ოქროში ამოვლებულ ბელადს ძვირფასი ტახტრევანით მიიყვანდნენ რომელიღაც ტბამდე, სადაც იგი ჩამოიბანდა ოქროს ფხვნილს, პროცესიის მონაწილენი კი ტბაში ისროდნენ ოქროს ნივთებსა და ძვირფას ქვებს. ჩიბჩა-მუისკების სახელმწიფოს არსებობის მანძილზე, მრავალი ასეთი ცერემონიალი უნდა ჩატარებულიყო. ასე აღმოცენდა ლეგენდა უცნობი ქვეყნის - ელდორადოსა და მისი უსაზღვრო სიმდიდრის შესახებ.

## ლიტერატურა
* *გივი ბოლოთაშვილი. მსოფლიო ცივილიზაციების ისტორია. თბილისი – 2004*

## რესურსები ინტერნეტში
* Los Muiscas: Una reseña histórica , por El Museo del Oro
* Galeon.com / "Muiscas", en: Culturas americanas. 
* Página de historia prehispánica colombiana de la Universidad Distrital Francisco José de Caldas (Bogotá). 
* Artículo:Sobre la Conquista del cacicazgo de Bogotá, Biblioteca Luis Ángel Arango (Bogotá) .

კატეგორია:კოლომბიის ისტორია
კატეგორია:კოლუმბამდელი კულტურები
კატეგორია:ამერიკის ხალხები
ბუკეფალი

მინი|ალექსანდრე ხედნის ბუკეფალს.
**ბუკეფალი**, *ბუცეფალი* ( – *ხარისთავა*) — ალექსანდრე მაკედონელის მიერ გახედნილი ლეგენდარული ცხენი. გადმოცემის თანახმად, მაკედონიის მეფე ფილიპემ იყიდა დიდებული ცხენი – ბუკეფალი. მისი შეკაზმვა ვერავინ შეძლო, მაშინ 15 წლის ალექსანდრე მივიდა ცხენთან, იგი მზისკენ მიაბრუნა, რადგან შეამჩნია, რომ ცხენს საკუთარი ჩრდილის ეშინოდა, დააწყნარა და დაიმორჩილა. მეფემაც უსახსოვრა ალექსანდრეს ეს ცხენი. მოუკლეს ინდოეთში ლაშქრობის დროს.  ალექსანდრემ დიდი პატივით დაასაფლავა ცხენი და მის პატივსაცემად მდინარე ჰიდასპესის დასავლეთ სანაპიროზე დააარსა ქალაქი ბუკეფალა (სავარაუდოდ ახლანდელი პინდი).

## ლიტერატურა 
* *ჭელიძე ნ.*, *პეტრიაშვილი ნ.*, ისტორიის სახელმძღვანელოებში დამოწმებული უცხო სიტყვების განმარტებათა კრებული, თბ., 2003, გვ. 22

კატეგორია:ალექსანდრე მაკედონელი
კატეგორია:ცნობილი ცხენები
მოტყიარის ბერის წყარო

**მოტყიარის ბერის წყარო**  — ყოფილი მონასტერი რაჭაში, სოფელ მოტყიარში, ამბროლაურის მუნიციპალიტეტში. იმ ადგილას, სადაც ბერებს უნდა ეცხოვრათ, წყარო მოედინებოდა. ამ ადგილას შემორჩენილია ორი ქვევრი და მუხები. ნაგებობათა კვალი არ შეინიშნება, ისინი, სავარაუდოდ, მიწამ დაფარა. 

## ლიტერატურა 
* *ვაჟა გობეჯიშვილი*, რაჭის მონასტრები, თბ., 2006, გვ. 75

კატეგორია:ქართული ეკლესია-მონასტრები
კატეგორია:ამბროლაურის მუნიციპალიტეტის ტაძრები
კატეგორია:რაჭა-ლეჩხუმისა და ქვემო სვანეთის მხარის ხუროთმოძღვრების ძეგლები
ბუდა ბარი

**ბუდა ბარის** ალბომების სერია — ლაუნჯ, ჩილ აუტ და მსოფლიო მუსიკის ჟანრის კრებული, რომელსაც გამოსცემს ლეიბლი George V Records.

ამ სერიის დამფუძნებელია დიჯეი კლოდ შალე. მისივე შედგენილია კომპილაციის პირველი ორი დისკი. სერიის სხვა ალბომები შედგენილი იქნა სხვა დიჯეების მიერ, როგორებიც არიან დიჯეი რავინი, სემ პოპა და დევიდ ვისანი.

სერიაში ასევე გამოცემულია ალბომები "Buddha Bar Nature" და "Buddha-Bar Ocean", შექმნილი მუსიკოს არნო ელიასის მიერ. გამოცემებს თან ახლავს DVD დისკი ბუნების ხედებით.

## რესურსები ინტერნეტში 
* პროექტის ოფიციალური საიტი
* კლოდ შალეს გვერდი 

კატეგორია:ემბიენტი
ალბომის გარეკანი

**ალბომის გარეკანი** — კომერციულად ან არაკომერციულად გამოცემული აუდიოჩანაწერის შეფუთვა. ეს ტერმინი აღნიშნავს როგორც ჩვეულებრივი ვინილის ფირფიტის (სინგლის ან სრული ალბომის), ასევე კომპაქტ-დისკისა და სხვა მუსიკალური მატარებლების შეფუთვას.

ალბომის გარეკანის დანიშნულებაა:

* მუსიკალური პროდუქტის შინაარსის რეკლამა და იდენტიფიცირება
* ორიგინალური შემსრულებლის მხატვრული ხედვის წარმოჩენა
* ალბომის მუსიკალური შინაარსის ილუსტრირება

ამასთან, ალბომის გარეკანი გამოიყენება, როგორც მუსიკალური მატარებლის დამცავი საშუალება.

## რესურსები ინტერნეტში 
* 1970-იანი წლების ალბომების რჩეული ყდები
* ბლოგი LP Cover Lover - სუბიექტური აზრი უგემოვნო ყდებზე 

კატეგორია:მუსიკალური წარმოება
კატეგორია:შეფუთვა
კატეგორია:ილუსტრაცია
გუარულიუსი

**გუარულიუსი** () — ქალაქი და მუნიციპალიტეტი ბრაზილიაში, სან-პაულუს შტატში. მოსახლეობის რაოდენობის მიხედვით, (1,299,283) ქალაქი შტატში მეორეა, სან-პაულუს შემდეგ. 

ქალაქი დაარსდა 1550 წლის 8 დეკემბერს.

## რესურსები ინტერნეტში
*  Guarulhos - Yellow Pages .
*  City Hall of Guarulhos .
*  Guia de Guarulhos .
*  - Guarulhos Online.
*  - Guia Guarulhos de Negócios .
*  Encontra Guarulhos - Find everything about Guarulhos city.

კატეგორია:ბრაზილიის ქალაქები
კამპინასი

**კამპინასი** - ქალაქი და მუნიციპალიტეტი ბრაზილიაში, სან-პაულუს შტატში. მოსახლეობის რაოდენობის მხრივ, (1,064,669) ქალაქი შტატში მესამეა, სან-პაულუსა და გუარულიუსის შემდეგ.

კამპინასი მდებარეობს სან-პაულუს პლატოზე, მდინარე ტიეტეს აუზში. დაარსდა 1774 წლის 14 ივლისს.

## რესურსები ინტერნეტში 
* კამპინასის ოფიციალური საიტი 
* Secretariat of International Cooperation official home page

კატეგორია:ბრაზილიის ქალაქები
The Man Who

***The Man Who*** — შოტლანდიური როკ-ჯგუფ Travis-ის მეორე სტუდიური ალბომი. იგი გამოიცა 1998 წელს. დიდი წარმატება ხვდა წილად ალბომის სინგლებს „Why Does It Always Rain on Me?“, „Writing to Reach You“ და „Driftwood“.

## სიმღერების სია
## ჩარტები და სერტიფიცირებები
### ყოველკვირეული ჩარტები
### წლის საბოლოო ჩარტები
### ყველა დროის ჩარტები
### სერტიფიცირებები 
## სქოლიო 
კატეგორია:Travis-ის ალბომები
კატეგორია:1999 წლის ალბომები
კატეგორია:ალბომები ნაიჯელ გოდრიჩის პროდიუსერობით
კატეგორია:Independiente Records-ის ალბომები
კატეგორია:Epic Records-ის ალბომები
Good Feeling

***Good Feeling***  — შოტლანდიური როკ-ჯგუფ Travis-ის სადებიუტო სტუდიური ალბომი. იგი გამოიცა 1997 წელს. ალბომის პროდიუსერია სტივ ლილიუაიტი.

## სიმღერების სია
ყველა სიმღერის ავტორი - ფრენ ჰილი.

## სქოლიო 
კატეგორია:Travis-ის ალბომები
კატეგორია:1997 წლის სადებიუტო ალბომები
კატეგორია:ალბომები სტივ ლილიუაიტის პროდიუსერობით
კატეგორია:Independiente Records-ის ალბომები
გელუგპა

[მინი|250px|პქ|[ცონგქაპას თანგკა ]]
**გელუგი** ან **გელუგპა** (ტიბ. དགེ་ལུགས་པ  „ყვითელ ქუდიანების სექტა“) — ტიბეტური ბუდიზმის ერთ-ერთი სკოლა, რომელიც დააარსა ტიბეტელმა ფილოსოფოსმა და რელიგიურმა ლიდერმა ცონგქაპამ (1357-1419 წწ). პირველი მონასტერი დაარსდა განდენში. დღესდღეობით, სკოლის მეთაურია განდენ ტრიპა. მიუხედავად ამისა, სექტის ყველაზე გავლენიანი პირი დალაი-ლამაა.

## ლამა ცონგქაპა
ჯე ცონგქაპა (1357-1419, ტიბეტურად ნიშნავს „კაცი ხახვის მინდვრიდან“) იყო ცნობილი ტიბეტელი ვაჯრაიანა ბუდიზმის მასწავლებელი, რომელმაც საფუძველი ჩაუყარა გელუგის სკოლის ფორმირებას. აგრეთვე ცნობილია სახელით - ლობსანგ დრაკპა (ბლო ბზანგ გრაგს პა) ან უბრალოდ ჯე რინპოჩე (რჯე რინ პო ჩე).
ცონგქაპა ისმენდა ბუდას სწავლებებს ყველა ტიბეტური ბუდიზმის სექტის მასწავლებლებისგან. მისი შთაგონების ძირითადი წყარო იყო კადამპას ტრადიციიდან - ატიშას მემკვიდრეობიდან. ცონქაპას სწავლებების მიხედვით, გელუგის ტრადიციის ორი მთავარი მახასიათებელი არის:

1. სუტრასა და ტანტრას ერთიანობა და

2. ვინაიაზე ყურადღების გამახვილება (დისციპლინის მორალური კოდი).

## მონასტრები და ხაზის გამგრძელებლები
ცონგქაპამ 1409 დააარსა განდენის მონასტერი, რომელიც მისი მთავარი რეზიდენცია გახდა. მას ჰყავდა ბევრი მოსწავლე, მათგან ორი მთავარი იყვნენ გიალცაბ ჯე (1364-1431) და ქედრუპ ჯე (1385-1438). სხვა მოსწავლეები იყვნენ: ტოგტენ ჯამპალ გიაცო, ჯამიანგ ჩოჯე, ჯამჩენპა შერაპ სენგე და გიალვა გედუნ დრუბი (1391_1474) - პირველი დალაი ლამა. ცონგქაპას გარდაცვალების შემდეგ მისი სწავლებები შეინახეს და გადაცეს გიალცაბ ჯემ და ქედრუბ ჯემ, რომლებიც განდენის მონასტრის აბატები გახდნენ.  გელუგპას ხაზი უჭირავთ განდენ ტრიპებს, განდენის მონასტრის ტახტის მფლობელებს.

## გელუგპას ვაჯრაიანული პრაქტიკა
გუჰიასამაჯა, ჩაკრასამვარა და იამანტაკა გელუგის ხაზის სამი ძირითადი იიდამ პრაქტიკაა, აგრეთვე კალაჩაკრას პრაქტიკაც. გუჰიასამაჯა უმთავრესია; ამიტომ თუ ვინმეს სწავლა ან პრაქტიკა სურს, გუჰიასამაჯაზე უნდა მოახდინოს ფოკუსირება.

## გავლენა
მე16 ს-ის დასასრულს, ტიბეტური ბუდიზმის სექტათა „ბრძოლის“ შემდეგ გელუგის სკოლა გახდა დომინანტი. ლოზანგ გიაცოს, მე5 დალაი ლამას პერიოდიდან - მე17 ს-ში, დალაი ლამას ეჭირა პოლიტიკური კონტროლი ცენტრალურ ტიბეტზე. ამ მმართველობის შედეგად, ჯონანგის სკოლა ძალაუნებურად გარდაიქმნა გელუგის ტრადიციად, ისევე როგორც ბევრი კაგჲუური და ნიინგმური მონასტერი.

## იხილეთ აგრეთვე
* ვაჯრაიანა
* პადმასამბჰავა

კატეგორია:ტიბეტური ბუდიზმი
კატეგორია:ბუდისტური სკოლები
The Boy with No Name

***The Boy with No Name*** — შოტლანდიური როკ-ჯგუფ Travis-ის მეხუთე სტუდიური ალბომი. იგი გამოიცა 2007 წელს.   მსოფლიო მასშტაბით გაიყიდა მისი 442,900 ასლი. წარმატება ხვდა წილად მის სინგლებს Selfish Jean,  Closer და My Eyes.

## სიმღერების სია
## ჩარტები
## სქოლიო 
კატეგორია:Travis-ის ალბომები
კატეგორია:Epic Records-ის ალბომები
კატეგორია:Independiente Records-ის ალბომები
კატეგორია:2007 წლის ალბომები
კატეგორია:ები-როუდის სტუდიებში ჩაწერილი ალბომები
კატეგორია:ალბომები ნაიჯელ გოდრიჩის პროდიუსერობით
Ode to J. Smith

***Ode to J. Smith*** — შოტლანდიური როკ-ჯგუფ Travis-ის მეექვსე სტუდიური ალბომი. იგი გამოიცა 2008 წელს.  მიუხედავად იმისა, რომ მას განსაკუთრებული კომერციული წარმატება არ ჰქონია, ჟურნალის *Q* მკითხველთა გამოკითხვაში მან წლის ალბომის რეიტინგის #28 პოზიცია დაიკავა.

## სიმღერების სია
## სქოლიო 
კატეგორია:Travis-ის ალბომები
კატეგორია:2008 წლის ალბომები
12 Memories

***12 Memories*** — შოტლანდიური როკ-ჯგუფ Travis-ის მეოთხე სტუდიური ალბომი. იგი გამოიცა 2003 წელს.  წინა დისკებთან შედარებით, იგი ბნელი განწყობით გამოირჩევა, განსაკუთრებით ტექსტებით, სადაც პოლიტიკური თემებიც ჟღერს.

## სიმღერების სია
## პოზიციები ჩარტებში
## სქოლიო 
კატეგორია:Travis-ის ალბომები
კატეგორია:2003 წლის ალბომები
კატეგორია:Independiente Records-ის ალბომები
გოიანია

**გოიანია** (პორტ. Goiânia) — ქალაქი ბრაზილიაში, გოიასის შტატის უმსხვილესი ქალაქი და დედაქალაქი. მოსახლეობის მხრივ ქალაქი მეორეა ცენტრალურ-დასავლეთ ბრაზილიის რეგიონში და მეცამეტე ქვეყნის მასშტაბით.

ქალაქის მშენებლობა წინასწარაა დაგეგმარებული და აშენდა 1933 წელს, გუბერნატორ პედრო ლუდოვიკოს მიერ, როგორც შტატის დედაქალაქი და ადმინისტრაციული ცენტრი. გოიანიას გააჩნია ყველაზე დიდი მწვანე არეალი ერთ სულ მოსახლეზე გაანგარიშებით მთელ ბრაზილიაში და ამ მხრივ მსოფლიოში მეორეა კანადის ქალაქ ედმონტონის შემდეგ.

## რესურსები ინტერნეტში 
* გოიანიის ოფიციალური საიტი
* Goiânia Yellow Pages 

კატეგორია:ბრაზილიის ქალაქები
The Invisible Band

***The Invisible Band*** — შოტლანდიური როკ-ჯგუფ Travis-ის მესამე სტუდიური ალბომი. იგი გამოიცა 2001 წელს. ამ ალბომს დიდი წარმატება ხვდა წილად, სინგლებით „Sing“, „Side“ და „Flowers in the Window“.

## სიმღერების სია
## ჩარტები
## სქოლიო 
კატეგორია:Travis-ის ალბომები
კატეგორია:2001 წლის ალბომები
კატეგორია:ალბომები ნაიჯელ გოდრიჩის პროდიუსერობით
კატეგორია:Independiente Records-ის ალბომები
კატეგორია:Epic Records-ის ალბომები
მიქარწმინდის მონასტერი

**მიქარწმინდის მონასტერი** – ყოფილი მონასტერი რაჭაში, სოფელ აბანოეთში. შემორჩენილია კომპლექსის სამშენებლო ნაშთები.  მონასტრის მთავარანგელოზთა სახელობის ეკლესია X საუკუნით თარიღდება. XVIII საუკუნეში ტაძარი განუახლებიათ. საყდარსა და მონასტერს დიდი გალავანი ჰქონია. დღეს მხოლოდ ეკლესიის საძირკველია შემორჩენილი. 

## ლიტერატურა 
* *გობეჯიშვილი ვ.*, რაჭის მონასტრები, თბ., 2006, გვ. 68

## რესურსები ინტერნეტში
კატეგორია:დანგრეული ტაძრები
კატეგორია:რაჭა-ლეჩხუმისა და ქვემო სვანეთის მხარის არქეოლოგიური ძეგლები
მასეიო

**მასეიო** () – ქალაქი ბრაზილიაში, ალაგოასის შტატის დედაქალაქი. ატლანტის ოკეანის პორტი. 

იგი დაარსდა 1815 წლის 5 დეკემბერს. მისი დღესასწაულია – 9 დეკემბერი. ქალაქში მდებარეობს ალაგოასის ფედერალური უნივერსიტეტი. 

კლიმატი ტროპიკულია, წლის საშუალო ტემპერატურაა +25&nbsp;°C. 

## რესურსები ინტერნეტში 
* ქალაქის ოფიციალური საიტი
* WikiMapia
* Empregos e Concursos em Maceió

კატეგორია:ბრაზილიის ქალაქები
რიუ-ბრანკუ

**რიუ-ბრანკუ** ( – თეთრი მდინარე) – ქალაქი ბრაზილიაში, აკრის შტატის დედაქალაქი. მდებარეობს 
ამაზონის აუზის ტროპიკულ ტყეებში. 

ქალაქის გარეუბანში მდებარეობს საერთაშორისო აეროპორტი „*პრეზიდენტი-მედისი*“, რომელიც ფუნქციონირებს 1999 წლიდან. 

## რესურსები ინტერნეტში 
* ქალაქის ოფიციალური საიტი 

კატეგორია:ბრაზილიის ქალაქები
კატეგორია:აკრის შტატის მუნიციპალიტეტები‎
მაკაპა

**მაკაპა** () – ქალაქი და მუნიციპალიტეტი ბრაზილიაში, ამაპის შტატის დედაქალაქი. ქალაქი მდებარეობს ამაზონის შესართავთან.  მაკაპის მფარველად ითვლება იოსებ დამწინდველი. 

ქალაქი დაარსდა 1688 წელს, როგორც ციხესიმაგრე. დაარსების ოფიციალური თარიღია 1758 წლის 4 თებერვალი. 1944 წლიდან ამაპის შტატის დედაქალაქია. 

კლიმატი ეკვატორულია. 

## რესურსები ინტერნეტში 
* ქალაქის ოფიციალური საიტი 

კატეგორია:ბრაზილიის ქალაქები
სან-გონსალუ

**სან-გონსალუ** — ქალაქი და მუნიციპალიტეტი ბრაზილიაში, რიო-დე-ჟანეიროს შტატში. მოსახლეობა შეადგენს  982,832 კაცს (2008) და ამ მხრივ შტატში მეორეა დედაქალაქის შემდეგ. შედის რიო-დე-ჟანეიროს მეტროპოლიური არეალის შემადგენლობაში. 

## გალერეა 

## რესურსები ინტერნეტში
*სან-გონსალუს მუნიციპალიტეტი
*სან-გონსალუს ტურიზმი 

კატეგორია:ბრაზილიის ქალაქები
ვიტორია (ბრაზილია)

**ვიტორია** ( – *გამარჯვება*) — ქალაქი და მუნიციპალიტეტი ბრაზილიაში, ესპირიტუ-სანტუს შტატის დედაქალაქი. ქალაქი მდებარეობს ატლანტის ოკეანის სანაპიროზე.  ქალაქი დაარსდა 1535 წლის 8 სექტემბერს. 

ქალაქს სახელი ეწოდა ინდიელებზე პორტუგალიის სამხედრო ძალების გამარჯვების პატივსაცემად. 1823 წელს ოფიციალურად მიიღო ქალაქის სტატუსი. 

## რესურსები ინტერნეტში 
* ქალაქის ოფიციალური საიტი

კატეგორია:ბრაზილიის ქალაქები
ბოა-ვისტა (რორაიმა)

**ბოა-ვისტა** ( – *კარგი ხედი*) – ქალაქი და მუნიციპალიტეტი ბრაზილიაში, რორაიმის შტატის დედაქალაქი. 

ქალაქი დაარსდა 1890 წლის 9 ივლისს. მის მფარველად ითვლება წმინდა სებასტიანე. 

## რესურსები ინტერნეტში 
* ქალაქის ოფიციალური საიტი

კატეგორია:ბრაზილიის ქალაქები
დუკი-დი-კაშიასი

**დუკი-დი-კაშიასი** – ქალაქი სამხრეთ ბრაზილიაში, რიო-დე-ჟანეიროს შტატში, ქალაქ რიო-დე-ჟანეიროს ჩრდილოეთით. მოსახლეობა შეადგენს 842,890 კაცს (2005). რიო-დე-ჟანეიროს შემდეგ, ქალაქი შტატის უმდიდრეს ქალაქად ითვლება. აქ განვითარებულია მცენარეული ზეთის სახდელი და ქიმიური წარმოება.

ქალაქს ჰყავს საკუთარი საფეხბურთო გუნდი და გააჩნია 10.000 ადგილიანი სტადიონი.

## რესურსები ინტერნეტში
* დუკი-დი-კაშიასის ოფიციალური საიტი

კატეგორია:ბრაზილიის ქალაქები
კუიაბა

**კუიაბა** () — ქალაქი  ბრაზილიაში, მატუ-გროსუს შტატის დედაქალაქი. ქალაქი მდებარეობს ამავე სახელწოდების მდინარეზე, სამხრეთ ამერიკის ზუსტ ცენტრში. მეზობელ ქალაქ ვარზეა-გრანდისთან ერთად აყალიბებს შტატის აგლომერაციას.

ქალაქი დაარსდა 1727 წლის 1 იანვარს, ოქროს ციებ-ცხელების დროს; 1818 წელს გახდა შტატის დედაქალაქი. კუიაბა ვაჭრობის მნიშვნელოვანი ცენტრია ვრცელი მესაქონლეობისა და სასოფლო-სამეურნეო არეალისთვის. ეკონომიკურ განვითარებას ხელს უშლიდა კუიაბას იზოლაცია და სამუშაო ძალის ნაკლებობა. კომუნიკაციის მნიშვნელოვან საარსებო საშუალებად რჩება სამდინარო ტრანსპორტი.

კუიაბა ურბანული არეალის გულია, რომელიც ასევე მოიცავს შტატის სიდიდით მეორე ქალაქ ვარზეა-გრანდის. მას შემდეგ, რაც 2000 წელს დასრულდა ბოლივიიდან ბუნებრივი აირის გაზსადენის მშენებლობა, გაიზარდა თერმული და ჰიდროელექტროსადგურების რაოდენობა. ქალაქში მდებარეობს მატუ-გროსუს ფედერალური უნივერსიტეტი და შტატის უდიდესი საფეხბურთო სტადიონი არენა-პანტანალი.

ქალაქი მდიდარია ევროპული, აფრიკული და ადგილობრივი ამერიკული გავლენის ნაზავითა და ამ ფაქტის ამსახველი მუზეუმებით. კუიაბა ასევე გამოირჩევა თავის სამზარეულოთი, ცეკვით, მუსიკითა და ხელოსნობით. *„ამაზონის სამხრეთის ჭიშკრის“* სახელით ცნობილ კუიაბაში კლიმატი ტროპიკულია. კუიაბა ფიფა-ს 2014 წლის მსოფლიო საფეხბურთო ჩემპიონატის ერთ-ერთი მასპინძელი ქალაქია.

## დაძმობილებული ქალაქები
*  კიზილი, რუსეთი

## რესურსები ინტერნეტში 
*  ოფიციალური საიტი 
*  Local Newspaper *Diário de Cuiabá* Site
* Pantanal Escapes - Travel Guide and tourist information for Cuiabá 
* Cuyaba - Catholic Encyclopedia article on the diocese

## სქოლიო
კატეგორია:ბრაზილიის ქალაქები
კამპუ-გრანდი

**კამპუ-გრანდი** () – ქალაქი  ბრაზილიაში, მატუ-გროსუ-დუ-სულის შტატის დედაქალაქი. ქალაქი დაარსდა 1899 წელს. ამჟამად ქალაქი მოსახლეობის მიხედვით მესამეა ცენტრალურ-დასავლეთ რეგიონში და 23-ე მთელ ბრაზილიაში.

## რესურსები ინტერნეტში
* ქალაქის ოფიციალური საიტი 

კატეგორია:ბრაზილიის ქალაქები
ვერცხლისწყალი (მრავალმნიშვნელოვანი)

**ვერცხლისწყალს** აქვს რამდენიმე მნიშვნელობა:

* ვერცხლისწყალი () — ქიმიური ელემენტი.
* ვერცხლისწყალი — ნილ სტივენსონის რომანი.
* ვერცხლისწყალი () — პერსონაჟი კომიქსიდან.

კატეგორია:მრავალმნიშვნელოვანი გვერდები გვარის შემცველი სიებით
ჟუან-პესოა

**ჟუან-პესოა** () – ქალაქი  ბრაზილიაში, პარაიბის შტატის დედაქალაქი. ქალაქი დაარსდა 1585 წლის 5 აგვისტოს. მოსახლეობა 674 762 კაცი (2007) ფართობი  210,45 კმ². სიმჭიდროვე  — 3.206,3 ად./კმ².

ქალაქის თანამედროვე სახელი ეწოდა 1930 წელს მოკლული შტატის ყოფილი გუბერნატორის ჟუან პესოას პატივისცემის ნიშნად. 

## რესურსები ინტერნეტში
* ქალაქის ოფიციალური საიტი 

კატეგორია:ბრაზილიის ქალაქები
ნოვა-იგუასუ

**ნოვა-იგუასუ** () — ქალაქი ბრაზილიის სამხრეთ-აღმოსავლეთში, რიო-დე-ჟანეიროს შტატში. ნოვა-იგუასუ შტატის სიდიდით მეორე ქალაქი იყო მანამ, სანამ მას მესკიტა გამოეყოფოდა, ხოლო ამჟამად მეოთხეა სან-გონსალუსა და დუკი-დი-კაშიასის შემდეგ. ქალაქი იღებს ემიგრანტთა მნიშვენლოვან რიცხვს ქვეყნის ჩრდილო-აღმოსავლეთიდან.

## რესურსები ინტერნეტში 
* ქალაქის გიდი 
* მუნიციპალიტეტის გვერდი
* Página da câmara
* Instituto de Pesquisas e Análises Históricas da Baixada Fluminense 

კატეგორია:ბრაზილიის ქალაქები
სან-ბერნარდუ-დუ-კამპუ

**სან-ბერნარდუ-დუ-კამპუ** () — ქალაქი და მუნიციპალიტეტი  ბრაზილიაში, სან-პაულუს შტატში. წარმოადგენს სან-პაულუს სამხრეთ მეტროპოლიას. მოსახლეობა შეადგენს 810,979 კაცს (2009).

ქალაქი დაარსდა 1553 წელს. ქალაქში დაიბადა ცნობილი პორტუგალიელი ფეხბურთელი დეკუ.

## რესურსები ინტერნეტში
*სან-ბერნარდუ-დუ-კამპუს ოფიციალური საიტი 

კატეგორია:ბრაზილიის ქალაქები
Zeitgeist (EP)

***Zeitgeist*** — ჯგუფის Tangerine Dream EP დისკი. იგი გამოიცა 2010 წლის 25 მარტს. დისკი ძირითადად აღსანიშნავია ჯგუფიუს ცნობილი კომპოზიციის Rubycon რემიქსით და სიმღერის Norwegian Wood (This Bird Has Flown) (The Beatles) ვერსიით.

## სიმღერების სია 
#„Rubycon 2010“ - 6:32
#„Zulu“ - 8:29
#„Order of the Ginger Guild 2010“ - 4:00
#„Norwegian Wood (This Bird Has Flown)“ - 5:32

## რესურსები ინტერნეტში
*ინფორმაცია საიტზე Discogs

კატეგორია:2010 წლის EP-ები
კატეგორია:Tangerine Dream-ის ალბომები
Encore (Tangerine Dream-ის ალბომი)

***Encore*** — ჯგუფის Tangerine Dream 1977 წლის ალბომი. ეს არის აშშ-ში ჩატარებული ტურნეს მსვლელობისას ჩაწერილი დისკი.

სინგლის სახით გამოიცა ალბომის სარეკლამო დისკი „Encore/Hobo March“.

## სიმღერების სია 
## ჩარტები
## რესურსები ინტერნეტში
* ინფორმაცია საიტიდან Discogs

## სქოლიო 
კატეგორია:1977 წლის საკონცერტო ალბომები
კატეგორია:Tangerine Dream-ის საკონცერტო ალბომები
კატეგორია:Virgin Records-ის საკონცერტო ალბომები
ოპიზის სიგელი

**ოპიზის სიგელი**, ასევე **ოპიზართა სიგელი** — ძველი ქართული სამართლის მნიშვნელოვანი ძეგლი და წყარო, თარიღდება 1027-1072 წლებით, შედგენილია საქართველოს მეფის, ბაგრატ IV-ის მმართველობის პერიოდში. სიგელი თავისი შინაარსით სასამართლოს გადაწყვეტილებაა, რომელიც ორი მონასტრის — ოპიზისა და მიჯნაძორის დავას ეხება მამულების შესახებ. რადგანაც საქმე მონასტრებს შორის სადავო საკითხს ეხება, სასამართლო პროცესი დიდად მნიშვნელოვანია და საქმე უშუალოდ მეფის თავმჯდომარეობით ირჩევა. ძეგლი ქართული სამართლის ისტორიის მრავალ საკითხს არკვევს. როგორც სიგელის შინაარსიდან ჩანს, სასამართლო ორ მონასტერს შორის მაზავებლის ფუნქციას ასრულებს. ძეგლში წარმოჩენილია სასამართლო პროცესში მხარეების უფლება–მოვალეობანი, მტკიცების საშუალებები და სხვა. მოცემულია ასევე მეფის დომენის სამართლებრივი რეჟიმის დახასიათება. მნიშვნელოვანია, რომ სიგელში დამოწმებულია სამართლის სპეციალისტების მონაწილეობა სასამართლო პროცესში და სხვა.

ოპიზის სიგელი აღმოაჩინა დ. ფურცელაძემ, რომელმაც გამოსცა მისი  თარგმანი რუსულ ენაზე. დ. ფურცელაზის თარგმანი ზოგიერთი უმნიშვნელო ცვლილებით მოყვანილი აქვს მ. ჯანაშვილს თავის ნაშრომში. ძეგლი უფრო ზუსტად თარგმნა დ. ბაქრაძემ.

სათანადო კომენტარებით სიგელი გამოსცა ექვთიმე თაყაიშვილმა. იგივე სიგელი გამოაქვეყნეს აკაკი შანიძემ და ი. დოლიძემ. ივანე სურგულაძეს ოპიზის სიგელი განხილული აქვს საქართველოს სახელმწიფოსა და ისამართლის ისტორიისადმი მიძღვნილ შრომებში.

## ლიტერატურა 
*ივ. სურგულაძე, ქართული სამართლის ისტორიის ნარკვევები, თბილისი, 2000

## სქოლიო 
კატეგორია:ძველი ქართული სამართალი
Cyclone (ალბომი)

***Cyclone*** — ჯგუფის Tangerine Dream 1978 წლის სტუდიური ალბომი.  ეს არის მისი პირველი სტუდიური დისკი, რომელზეც ჟღერს ვოკალი და ლირიკა. Tangerine Dream-ის მოყვარულთა დიდ ნაწილს ეს დისკი არ მოსწონს პროგრესული როკის სტილისტიკის გამო. მიუხედავად ამისა, Madrigal Meridian უფრო მეტად კოლექტივის კლასიკური კომპოზიციების სახეს ატარებს.

## სიმღერების სია 
## რესურსები ინტერნეტში
* ინფორმაცია საიტიდან Discogs

## სქოლიო 
კატეგორია:1978 წლის ალბომები
კატეგორია:Tangerine Dream-ის ალბომები
კატეგორია:Virgin Records-ის ალბომები
ოქრო (მრავალმნიშვნელოვანი)

**ოქროს** მრავალი მნიშვნელობა აქვს, როგორც პირდაპირი, ისე გადატანითი, ასევე წარმოდგენილია უნივერსალური მნიშვნელობით:
* **ოქრო** — ქიმიური ელემენტი, ძვირფასი ლითონი
* **თეთრი ოქრო** — ოქროსა და ნიკელის ან პლატინის შენადნობი.
* **სასმელი ოქრო** — სუფთა ოქროს კოლოიდური ხსნარი.
* **ოქროს ფურცელი** — ოქროს ძალიან თხელი ფურცელი მოოქროვისთვის.
* **ბაჯაღლო ოქრო** — ოქროს ძალიან სუფთა წმინდა მაღალი სინჯი.
* **თვითნაბადი ოქრო** — თავისუფალი სუფთა ოქრო ბუნებაში.

## გადატანითი მნიშვნელობა 
* **თეთრი ოქრო** -ასე უწოდებენ ბამბას
* **შავი ოქრო** — ნავთობის სახელწოდება
* **მწვანე ოქროს** — უწოდებენ ჩაის
* **ბოშების ოქრო** — შენადნობი ოქროს იმიტაცია, რომელიც ოქროს მცირე რაოდენობით შეიცავს ან სულაც არ არის მის შემადგენლობაში.

## მუსიკა 
* რეინის ოქრო (ოპერა) — რიჰარდ ვაგნერი
* სიყვარულის ოქრო — ალბომი

## კინემატოგრაფია და თეატრი 
* ოქრო (ფილმი) — რამდენიმე ფილმია ასეთი სახელწოდებით
* თეთრი ოქრო (ფილმი)
* მაკენას ოქრო
* მტრის ოქრო
* მისტერ გრინვუდის დიდი ოქრო
* პარტიის ოქრო (ფილმი)
* მესამე რეიხის ოქრო (ფილმი)

კატეგორია:მრავალმნიშვნელოვანი
ყურო

**ყურო** — მწვერვალი საქართველოში, მცხეთა-მთიანეთის მხარეში, ყაზბეგის მუნიციპალიტეტში. მდებარეობს კავკასიონის მთავარი წყალგამყოფი ქედის სუბმერიდიანულ განშტოებაზე, მდინარეების თერგისა და ხდის წყალგამყოფ ყუროს ქედზე. წარმოადგენს ყუროს ქედის უმაღლეს წერტილს (4071 მ). აგებულია იურული თიხაფიქლებით. დამახასიათებელია ალპური ლანდშაფტი. სახელწოდება თურქული წარმოშობისაა და ითარგმნება, როგორც „მშრალი უთოვლო მწვერვალი“, სადაც „ყურუუ“ აღნიშნავს მშრალს. სახელწოდება აიხსნება იმით, რომ მყინვარწვერის, მაილისა და სხვა დათოვლილი და გაყინული მწვერვალების საპირისპიროდ, ამ მასივზე ზაფხულში თოვლი თითქმის არ არის. სხვა ვერსიის თანახმად, სახელწოდების საფუძველია ქართული ყურო — „მღვიმე“. თუმცა ცოტაოდენ ცნობილი მღვიმეები აქ აღმოჩენილი არ ყოფილა.

## სქოლიო
კატეგორია:მცხეთა-მთიანეთის მხარის მთები
ნოვოჩერკასკი

**ნოვოჩერკასკი** () — ქალაქი რუსეთში, როსტოვის ოლქში. განლაგებულია მაღალ ბორცვზე, მდინარეების ტუზლოვისა და აქსაის მარჯვენა ნაპირებზე. რკინიგზის სადგური. 1944–63 წლებში ნოვოჩერკასკი იყო ნოვოჩერკასკის რაიონის ადმინისტრაციული ცენტრი. მოსახლეობა 169 ათ. ადამიანი (2018 წ.). ქალაქის ფართობი უდრის 128 კმ²-ს. მოქცეულია ზომიერ-კონტინენტურ კლიმატურ ზონაში. ზამთარი, როგორც წესი რბილია. ყველაზე ცივი პერიოდია იანვრის ბოლო და თებერვლის დასაწყისი. ზაფხული ცხელია.

ქალაქი დაარსდა 1805 წელს, მას შემდეგ რაც დონის კაზაკების ცენტრი ჩერკასკიდან აქ გადმოიტანეს. 1942 წლის 24 ივლისიდან 1943 წლის 13 თებერვლამდე ოკუპირებული იყო გერმანელ ფაშისტთა ჯარების მიერ. როსტოვის ოლქის დიდი სამრეწველო ცენტრია. განვითარებულია მანქანათმშენებლობა, ელექტროენერგეტიკა, მეტალურგია, ქიმიური მრეწველობა და სხვა. ბევრია უმაღლესი საგანმანათლებლო დაწესებულებები. ქალაქშია მუზეუმი, თეატრი, კინო და სხვა. 1864 წელს ნოვოჩერკასკთან აღმოაჩინეს განძი (I–II სს.).

## რესურსები ინტერნეტში
*  ქალაქ ნოვოჩერკასკის ოფიციალური საიტი  
*  ქალაქ ნოვოჩერკასკის შესახებ 

## სქოლიო
კატეგორია:როსტოვის ოლქის ქალაქები
Zeitgeist Concert

***Zeitgeist Concert*** — ჯგუფის Tangerine Dream საკონცერტო ალბომი. იგი ჩაწერილია 2010 წლის აპრილში, ლონდონში. ჩანაწერი სამმაგი დისკის სახით გამოიცა 2010 წლის ივლისში.

## სიმღერების სია 
;დისკი 1
#Cello Opening - 3:48
#Piano Improvisation + The Whip - 3:07
#Rubycon 2010 - 6:09
#Phaedra 2005 - 5:05
#Stratosfear '95 - 6:37
#Kiev Mission 2009 - 4:38
#Song of the Whale - 4:05
#No Man's Land (Hyperborea 2008) - 2:59
#Poland - 4:20
#Dream Puzzle (Tangram 2008) - 3:58
#Ayumi's Loom - 3:50
#Cloudburst Flight 2008 - 8:22
#Order of the Ginger Guild - 5:02
#Warsaw in the Sun - 5:59
#Cinnamon Road (Hyperborea 2008) - 3:58
#Death of a Nightingale - 6:18
;დისკი 2
#Alchemy of the Heart - 6:16
#Astrophel + Stella (String Version) - 5:05
#Oracular World - 5:23
#Gymnopédies - 3:02
#Mombasa - 5:36
#The Halloween Cast (Rolling the World's Pumpkin Part I) - 9:00
#Carmel Calif - 7:43
#Boat to China - 8:59
#Bells of Accra - 8:05
#Transition	 	6:56
#Trauma - 9:19
;დისკი 3
#Iris' Vocal Solo - 1:13
#Logos Part I - 4:05
#One Night in Space - 7:31
#Hamlet - 9:15
#Long Island Sunset - 6:50
#Norwegian Wood - 5:30
#Closing Words - 3:50

## რესურსები ინტერნეტში
*ინფორმაცია ლეიბლის Eastgate საიტიდან 

კატეგორია:2010 წლის საკონცერტო ალბომები
კატეგორია:Tangerine Dream-ის საკონცერტო ალბომები
My Sweet Lord

**My Sweet Lord** — ინგლისელი მუსიკოს ჯორჯ ჰარისონის სინგლი მისი სადებიუტო სოლო ალბომიდან *All Things Must Pass*. სიმღერაში საუბარია ინდუიზმის ღვთაება, კრიშნაზე. ჟურნალ როლინგ სტოუნის მონაცემებით, იგი შეტანილია მის მკითხველთა მიერ შედგენილი ყველა დროის 500 საუკეთესო სიმღერის სიის #460 პოზიციაზე.

## სიმღერების სია 
# My Sweet Lord - 4:39 	
# Isn't It A Pity - 7:10 	

## რესურსები ინტერნეტში 
* ინფორმაცია საიტზე Discogs

კატეგორია:ჯორჯ ჰარისონის სიმღერები
კატეგორია:1970 წლის სიმღერები
კატეგორია:2002 წლის სინგლები
ბრაზილიის დემოგრაფია

[thumb|right|210px|[ბრაზილიის შტატების დემოგრაფიული რუკა]]
**ბრაზილიის დემოგრაფია** ძალიან მრავალფეროვანია, მრავალი რასისა და ეთნიკური ჯგუფისგან შედგება. ბრაზილიელების ძირითადი ნაწილი შემდეგი ოთხი საწყისიდან მოდიის: ბრაზილიის მკვიდრი მოსახლეობა, ევროპელები, აფრიკელები და აზიელები.

1872 წლიდან ბრაზილიაში პერიოდულად ტარდება აღწერა. 1940 წლიდან კი ყოველ 10 წელიწადში. 1960 წლიდან ჩატარებული ყოველი აღწერის დასკანირებული ვერსია არის ხელმისაწვდომი IPUMS-ის საიტზე.

ისტორიულად, ბრაზილია გამირჩევა შერეული ქორწინებების სიმრავლით, რის შედეგადაც მოხდა უამრავი ეთნიკური ჯგუფების კულტურის შერევა და რელიგიური სინკრეტიზმი.

## ბრაზილიის უდიდესი ქალაქები
### მიგრაცია
## სქოლიო
კატეგორია:ბრაზილიის დემოგრაფია
პამირი

**პამირი** () — მთათა სისტემა ცენტრალურ აზიაში. ძირითადად მდებარეობს ტაჯიკეთის რესპუბლიკაში. გარდა ამისა, განფენილია ჩინეთის, ავღანეთისა და ყირგიზეთის ტერიტორიებზე. უმაღლესი მწვერვალია კონგური (7649 მ). ასევე  მაღალი მწვერვალებია ისმაილ სამანის პიკი (7495 მ), ლენინის პიკი (7134 მ), კორჟენევსკაიას პიკი (7105 მ), დამოუკიდებლობის პიკი (6940 მ). პამირი გამოირჩევა ალპური ტიპის ქედებით, ღრმა ხეობებითა და რელიეფის ძველ  მყინვარული  ფორმებით. პამირის მთიანეთისთვის დამახასიათებელია მკაცრი კონტინენტური ჰავა, რის ფონზე განვითარებულია მძლავრი გამყინვარება. 

პამირში ათასობით მყინვარია, რომელთა სიგრძე ხშირად ათეულ კმ-ს აღწევს. პამირში მაღალმთის, მკაცრი, მკვეთრად კონტიენტური ჰავაა. იანვრის საშუალო ტემპერატურა დაახლოებით 3600 მ სიმაღლეზე –17,8&nbsp;°C, აბსოლუტურ მინიმუმი –50&nbsp;°C, ზაფხულის ტემპერატურები 22,5&nbsp;°C არ აღემატება. ნალექები დასავლეთ პამირის ხეობებში 92-260 მმ წელიწადში, მაღალმთიანეთში ნალექების რაოდენობა იზრდება; ფედჩენკოს მყინვარზე იგი 1100 მმ აღწევს.

პამირის მდინარეთა უმრავლესობა ამუდარიის აუზსს მიეკუთვნება. ყველაზე დიდი მდინარეა ფანჯი. პამირის ჩრდილო-დასავლეთ ნაწილში სათავე აქვს მდინარეებს ობიხინგოუსა და მუქსუს (ვახშის აუზი). ტბებიდან მნიშვნელოვანია: ყარაქოლი, რანგქოლი, შორქოლი, ზორქოლი, სარეზი და იაშილქოლი. პამირის ლანდშაფტის ხასიათს განსაზღვრავს სიმაღლებრივი სარტყლურობა, რელიეფი, ჰავის კონტინენტურობის ზრდა ჩრდილო-დასავლეთიდან აღმოსავლეთისა და სამხრეთ-აღმოსავლეთისაკენ.

მცენარეული საფარი ძლიერ მეჩხერია. ლანდშაფტში ჭარბობს შიშველკლდოვანი და კაჭარ-თიხნარით დაფარული ზედაპირები. პამირში გაბატონებულია მაღალმთის ცივი უდაბნო; ხე-მცენარეულობა არ გვხვდება. ფაუნა ღარიბია. განვითარებულია ტურიზმი, ალპინიზმი.

## რესურსები ინტერნეტში 
* ინფორმაცია და სურათები პამირის შესახებ 

## ლიტერატურა 
კატეგორია:ჩინეთის ქედები
კატეგორია:ავღანეთის ქედები
კატეგორია:ტაჯიკეთის ქედები
კატეგორია:ყირგიზეთის ქედები
ედლაი სტივენსონი (მრავალმნიშვნელოვანი)

საკუთარი სახელი **ედლაი სტივენსონი** (*Adlai Stevenson*) შეიძლება აღნიშნავდეს ერთ-ერთ შემდეგ პიროვნებათაგანს:

* ედლაი სტივენსონი I — აშშ-ის ვიცე-პრეზიდენტი და კონგრესმენი.
* ედლაი სტივენსონი II — ილინოისის გუბერნატორი, აშშ-ის ელჩი გაეროში, აშშ-ის პრეზიდენტობის კანდიდატი (1952 და 1956), ედლაი სტივენსონი I-ის შვილიშვილი.
* ედლაი სტივენსონი III — სენატორი, ედლაი სტივენსონი II-ის შვილი.
* ედლაი სტივენსონი IV — ჟურნალისტი, ედლაი სტივენსონი III-ის შვილი.
ლევი სტრაუსი

მინი|220პქ|ლევი სტრაუსი
**ლევი სტრაუსი** (; დ. 26 თებერვალი, 1829, ბუტენჰაიმი, გერმანია — გ. 26 სექტემბერი, 1902, სან-ფრანცისკო, აშშ) — აშშ-ში მოღვაწე გერმანელ-ებრაელი ემიგრანტი. მან პირველმა დააარსა ჯინსების მწარმოებელი კომპანია. კომპანია Levi Strauss & Co. დაარსდა 1853 წელს სან-ფრანცისკოში, კალიფორნია.

ჯინსები თავდაპირველად შეიქმნა ამერიკელი მაღაროელებისათვის. ხმარებაში კი ელვის პრესლიმ შემოიღო.

## რესურსები ინტერნეტში 
* 
* Levi Strauss & Company
* levi-ს ოფიციალური საიტი

## სქოლიო 
კატეგორია:დაბადებული 26 თებერვალი
კატეგორია:დაბადებული 1829
კატეგორია:გარდაცვლილი   26 სექტემბერი
კატეგორია:გარდაცვლილი 1902
ტერეზინა

**ტერეზინა** () — ქალაქი  ბრაზილიაში, პიაუის შტატის დედაქალაქი. ჩრდილოეთ-აღმოსავლეთის შტატების ერთადერთი დედაქალაქი, რომელიც არ მდებარეობს სანაპიროზე. მდებარეობს იქ სადაც ერთმანეთშ ერთვის მდინარეები პარნაიბა და პოტი, რის გამოც ზოგჯერ ტერეზინას „ჩრდილო-აღმოსავლეთის მესოპოტამიას“ უწოდებენ.   

ქალაქი დააარსა შტატის გუბერნატორმა ჟოზე სარაივამ 1852 წლის 16 აგვისტოს და თავდაპირველად ეწოდებოდა *ვილა-ნოვა-დე-პოტი*. მოგვიანებით მიიღო ამჟამინდელი სახელი იმპერატორ პედრუ II-ის მეუღლის, ტერეზას პატივსაცემად. 

## რესურსები ინტერნეტში
* ქალაქის ოფიციალური საიტი 

კატეგორია:ბრაზილიის ქალაქები
პორტუ-ველიუ

**პორტუ-ველიუ** (, *ძველი პორტი*) – ქალაქი  და მუნიციპალიტეტი ბრაზილიაში, რონდონიის შტატის დედაქალაქი. მოსახლეობა –  379 186 კაცი (2009). ფართობი 34 082  კმ². სიმჭიდროვე - 10,9 ად./კმ².

ქალაქი დაარსდა  1914 წლის 2 ოქტომბერს. 

## რესურსები ინტერნეტში 
* ქალაქის ოფიციალური საიტი 

კატეგორია:ბრაზილიის ქალაქები
ბონი (რელიგია)

[thumb|ნარში გონპას ბონ მონასტერი მგავასთან, [სიჩუანი, ჩინეთი]]
**ბონი** (ტიბ. བོན་ - ბონ (ლჰასური დიალექტი: pʰø̃̀(n) ) — ტიბეტელთა ეროვნული რელიგია. ფაქტობრივად იყო ტიბეტის სახელმწიფო რელიგია VI-დან IX ს-მდე. ქვეყანაში დომინირებდა ბუდიზმის მიერ XIII ს-ში განდევნამდე. დღესდღეობით, ბონის მიმდევრები ძირითადად ცხოვრობენ ტიბეტის ყოფილ ტერიტორია ქამში, ასევე სიკიმსა და ბჰუტანში.

## ეტიმოლოგია 
ტიბეტური ტერმინი „ბონ“, შეიძლება ითარგმნოს „რიტუალ“-ად. ამ სიტყვით აღინიშნება ლიტურგიული გალობა, რელიგიური ტექსტების დეკლამაცია, „ღვთაებათა მოხმობა“ და მისთ.. თანამედროვე ტიბეტურში „ბონ“ „ლა(བཟླ་ ბზლა)“-ს (რეციტირება) სინონიმად იხმარება.

ჯ. ტუჩი გამოთქვამს მოსაზრებას, რომ „ბონი“ შეიძლება მოდიოდეს ტიბეტის ძველი სახელწოდებიდან - ბოდ, ბოდ ჲულ.

## ბონის ისტორია 
[მინი|ბონის ღვთაების სენლჰა ოკარის ( [ტიბეტური ენა|ტიბ. གསེན་ ལྷ་ འོད་དཀར་ ) თანგკა]]
ბონ რელიგიის ისტორიის მეცნიერულად შესწავლა გარკვეულ სირთულებთანაა დაკავშირებული, მათგან ერთ-ერთი მთავარია ისტორიული წყაროების არარსებობა. 
ბონის ერთადერთ ტექსტად, რომელიც ასე თუ ისე შეიძლება ჩაითვალოს წყაროდ, არის სარატ ჩანდრა დასის 1915 წ-ს გამოცემული „ბონური ქრონიკები“ (རྒྱལ་རབས་ བོན་གྱི་འབྱུང་གནས་ გჲალ რაბ ბონ გჲი 'ჯუნგ ნე / რგჲალ რაბს ბონ გჲი 'ბჲუნგ გნას) XIV ს-ის დასასრულს, XV ს-ის დასაწყისში შედგენილი. მე-20 საუკუნის დასაწყისში ითარგმნა გერმანულად.

### ტრადიციული ისტორია 
ერთ-ერთი ტიბეტური გადმოცემის თანახმად, ბონის სწავლება 15-16 ათას ჩვ.წ/აღ-მდე ცენტრალურაზიურ ქვეყანა ოლმო ლუნგრინგიდან გასხივოსნებულმა ტონპა შენრაბმა მოიტანა.

ტიბეტში ბონის სწავლება თავდაპირველად შანგ-შუნგის (სამხ.-დასავლეთ ტიბეტი) ქვეყანაში დამკვიდრდა. შემდგომში, ზოგიერთი დასავლელი მეცნიერის აზრით, მისმა შამანურმა და მაგიურმა წეს-ჩვეულებებმა გავლენა მოახდინეს ბუდისტურ სკოლა ნჲინგმაზე. სხვა მოსაზრებით, ბუდიზმმა გავლენა მოახდინა ბონის ძველ შამანურ პრაქტიკებზე, რის შედეგადაც წარმოიშვა რეფორმირებული ბონი.

ბონის აღმსარებლები საუბრობენ თავიანთი სწავლების სამ „ისტორიულ ფორმაზე“: 
# ძველი (შამანური) ბონი;
# რეფორმირებული ბონი;
# „მარადიული ბონი“ ან „სვასტიკის ბონი“ (გჲუნგ დრუნგ ბონ).

## ბონის სულიერი პრაქტიკები 
ბონი, მიუხედავად იმისა, რომ ახლა ტიბეტურ ბუდიზმს ძალიან ჰგავს, შეიძლება გავასხვავოთ გარკვეული მახასიათებლებით:
# ბონის ხაზის წარმოშობა უფრო ბუდა ტონპა შენრაბის (ტიბ. སྟོན་པ་གཤེན་རབ་ ) კვალზეა, ვიდრე ბუდა შაკჲამუნისაზე.
# ბონელები „ჲუნგდრუნგს“ (ან საუვასტიკა) ვაჯრას (ტიბ. დორჯე རྡོ་རྗེ་ ) ნაცვლად გამოიყენებენ სიმბოლოდ და რიტუალურ იარაღად.
# ზარის ნაცვლად, ბონელები თავიანთ რიტუალებში „შანგს“ იყენებენ.
# ბონში „ცხრაგზიანი გზაა“ აღწერილი. ეს განსხვავდება ტიბეტური ბუდიზმის სკოლა ნჲინგმის ცხრა-ჲანა (ბორბალი) სისტემისგან.
# ბონის ტექსტის კანონები შეიცავს წესებს სულების დასაწყნარებლად, ამინდზე გასავლენად, ადამიანების სულიერად განსაკურნებლად და სხვა შამანურ პრაქტიკებს. ბევრი ეს პრაქტიკა ტიბეტური ბუდიზმის ზოგიერთ ფორმებშიცაა გავრცელებული.
# ბონს აქვს წმინდა ტექსტები, რ-ებიც არც სანსკრიტული და არც ტიბეტური წარმოშობისაა, რ-იც შეიცავს ჟანგ-ჟუნგის ენაზე დაწერილ ზოგიერთ ნაწილს.
# ბონის მითოლოგიური სამყარო მოიცავს ცხრა საუვასტიკას მთას და ტაგზიგ ოლმო ლუნგ რინგის სამოთხეს.

## რესურსები ინტერნეტში 
* სტატია ბონზე (ინგლისურად)

კატეგორია:რელიგიები
ვაჯრაიანა

[მინი|[ბუდას თვალები, სვაიამბჰუნათი, კატმანდუ, ნეპალი]]
**ვაჯრაიანა** (სანსკრ. वज्रयान Vajrayāna; ტიბ. დორჯე თეპა „ალმასის გზა“; მონღ. Очирт хөлгөн, Ochirt Hölgön) — ბუდიზმის ტანტრული მიმართულება, წარმოიშვა მაჰაიანას გარემოცვაში ახ. წ. V საუკუნეში. ალბათ, ვაჯრაიანას საფუძვლებში დევს ინდური ტანტრიზმი, თუმცა ბევრი თანამედროვე მკვლევარი ამ მოსაზრებას უარყოფს, ბუდისტურ ტანტრიზმს დამოუკიდებლად განვითარებად მიმდინარეობად გამოყოფენ. ვაჯრაიანა გავრცელებულია ტიბეტში, ნეპალში, მონღოლეთში, რუსეთში, ბჰუტანსა და იაპონიაში (შინგონის სკოლა). 

მე-8 საუკუნის დასაწყისიდან ვაჯრაიანაში სხვადასხვა ბუდისტურმა სკოლებმა დაიწყეს გამოყოფა: ნიინგმა, კაგიუ, კარმაპა, დუგპა, საკია, კადამპა, გელუგპა. კადამპას გარდა ყველა ეს სკოლა დღემდე შემორჩა.

ასევე ჰქვია **ტანტრული ბუდიზმი**, **ტანტრაიანა** (ტანტრის ბორბალი), **მანტრაიანა** (მანტრის ბორბალი), **ფალაიანა** (შედეგის ბორბალი).

## რესურსები ინტერნეტში 
* შესავალი ბუდისტურ ტანტრაზე 

კატეგორია:ბუდისტური სკოლები
კვინობი

**კვინობი** (ბერძ. κοινοβιος, ერთობლივი ცხოვრება, საერთო საცხოვრებელი; κοινός + βίος, საერთო + ცხოვრება) – ქრისტიანული სამონასტრო კომუნა, განდეგილობასთან ერთად სამონასტრო ცხოვრების ორიდან ერთი ფორმა. ძველი ქართული ენის ძეგლებში მის აღსანიშნავად გვხვდება *კჳნობი*, ან *კჳნობიონი*.. სამეცნიერო ლიტერატურაში დამკვიდრებულია ასევე ლათინიზირებული ფორმიდან მომდინარე ტერმინი *კენობიტური მონასტერი*. 

პირველი კენობიტური მონასტერი დააარსა პახომი დიდმა 318 წელს სამხრეთ ეგვიპტეში.  
კვინობის ცხოვრებას აწესრიგებს მონასტრის წესდება, ანუ ტიპიკონი. კენობიტურ მონასტერში მცხოვრებ მონაზვნებს არ აქვთ საკუთრების უფლება და მათი შრომის ყოველგვარი ნაყოფი მონასტრის საკუთრებაა. კვინობის წინამძღვარს *კვინობიარხი* ეწოდება.

## სქოლიო 
## ლიტერატურა 
* C.H. Lawrence, “Chapter 1: The Call of the Desert” in Medieval Monasticism, 3rd edition, (Toronto: Pearson Education Limited, 2001), 7.
* James E. Goehring, "Withdrawing from the Desert: Pachomius and the development of Village Monasticism in Upper Egypt," Harvard Theological Review 89(1996), 275.
* Lawrence, 8; Marilyn Dunn, “Chapter 2: The Development of Communal Life” in The Emergence of Monasticism: From the Desert Fathers to the Early Middle Ages, (Malden, MA: Blackwell Publishers Incorporated, 2000), 30.
* Harold W. Attridge and Gohei Hata, “The Origins of Monasticism” in Ascetics, Society, and the Desert : Studies in Egyptian monasticism, (Harrisburg, PA: Trinity Press International, 1999), 28.
* William, S.J. Harmless, “Chapter 5: Pachomius” in Desert Christians - An Introduction to the Literature of Early Monasticism. (New York: Oxford University Press, 2004), 118.

## რესურსები ინტერნეტში 
* ФОРМЫ МОНАШЕСКОЙ ОРГАНИЗАЦИИ В ЕГИПТЕ IV - НАЧ. V В.В. А.А. Войтенко 
* Halsall, Paul. “Chapter XXXII: Pachomius and Tabennesiots” in Palladius: The Lausiac History. September 1998. Internet Medieval Sourcebook. 30 March 2007 
* Киновия – Энциклопедический словарь Ф.А. Брокгауза и И.А. Ефрона

კატეგორია:მონაზვნობა
ნატალი (რიუ-გრანდი-დუ-ნორტი)

**ნატალი** () — ქალაქი ბრაზილიაში, რიუ-გრანდი-დუ-ნორტის შტატის დედაქალაქი. მოსახლეობა – 806,203 კაცი (2007). ფართობი 170,298 კმ². სიმჭიდროვე - 4.734 ად./კმ².

ქალაქი დაარსდა 1599 წლის 25 დეკემბერს.

## რესურსები ინტერნეტში 
* ქალაქის ოფიციალური საიტი

კატეგორია:ბრაზილიის ქალაქები
არაკაჟუ

**არაკაჟუ** () — ქალაქი  და მუნიციპალიტეტი ბრაზილიაში, სერჟიპის შტატის დედაქალაქი. მოსახლეობა —  505,286 კაცი (2006); ფართობი — 181,801  კმ²; სიმჭიდროვე — 2,903 ად./კმ². მდებარეობს ატლანტის ოკეანის სანაპიროზე, მდინარე სერჟიპისა და პოშიმის შესაყართან.

ქალაქი დაარსდა  1592 წელს. მუნიციპალიტეტი კი 1855 წლის 17 მარტს, შტატის დედაქალაქია 1855 წლის 17 მარტიდან. 

## რესურსები ინტერნეტში 
* ქალაქის ოფიციალური საიტი 

კატეგორია:ბრაზილიის ქალაქები
ჰარი პოტერი და სიკვდილის საჩუქრები - ნაწილი 1 (საუნდტრეკი)

***ჰარი პოტერი და სიკვდილის საჩუქრები*** — საუნდტრეკი ამავე სახელწოდების ფილმიდან. ალბომი კომპაქტ-დისკებზე გამოვიდა 2010 წლის ნოემბერში. მუსიკის ავტორია ალექსანდრ დეპლა, ხოლო ორკესტრირების ავტორი - კონრად პოუპი. ფილმის მეორე ნაწილის საუნდტრეკის ავტორი ასევე დეპლაა.

## სიმღერების სია 
## სქოლიო 
კატეგორია:2010 წლის საუნდტრეკები
კატეგორია:ები-როუდის სტუდიებში ჩაწერილი ალბომები
07
გლორია პირესი

**გლორია პირესი** (, დაბ. 23 აგვისტო 1963, რიო-დე-ჟანეირო) — ბრაზილიელი მსახიობი. ელზა პირესისა და მსახიობ ანტონიუ პირესის ქალიშვილი. 
## ბიოგრაფია 
გლორია ეკრანზე პირველად ხუთი წლის ასაკში გამოჩნდა ტელენოველა "პატარა ობოლში" (A Pequena Órfã) 1969 წელს, ტელეკომპანია TV Exclesior-ის ნაწარმოები.

პირველი დიდი როლი მიიღო სერიალში  "Dancin’ Days" 1978 წელს. გლორია პირესის სერიოზულ როლად მიიჩნევა მარია დე ფატიმას განსახიერება სერიალში "ყველაფერი ნებადართულია" (Vale Tudo). 
1993 წელს გლორია მუსიკოს ორლანდუ მორაისს გაჰყვა ცოლად. მასთან გოგონა შეეძინა. (ამდროს მას უკვე ჰყავდა  ქალიშვილი კლეო).

## სატელევიზიო როლები 
### ტელენოველები 
* 1968 — პატარა ობოლი — *A Pequena Órfã* — გლორინია
* 1972 — ქვის ჯუნგლები — *Selva de Pedra (1972)* — ფატინია
* 1973 — ნახევარღმერთი — *O Semideus* — იონი
* 1976 — ორი სიცოცხლე — *Duas Vidas* — ლეტისია
* 1978 — ''Dancin' Days* — მარისა მატოსი
* 1979 — კაბოკლა — *Cabocla(1979)* —ზუკმირა (ზუკა) დი ოლივეირა
* 1980 — ცოცხალი წყალი — *Água-Viva* — სანდრა
* 1980 — სამი მარია — *As Três Marias* — მარია ჟოზე
* 1983 — თავაწყვეტილი სიყვარული — *Louco Amor* — კლაუდია
* 1984 — *Partido Alto* — სელინა
* 1987 — სიყვარულის უფლება — *Direito de Amar* — როზალია მედეირუსი 
* 1988 — ყველაფერი ნებადართული — *Vale Tudo* — მარია დე ფატიმა
* 1990 — შავი კაპუცინი — *Mico Preto* — სარიტა
* 1991 — მსოფლიოს მბრძანებელი — *O Dono do Mundo* — სტელა მასიელ ბარეტუ 
* 1993 — ტროპიკელი ქალის საიდუმლო — *Mulheres de Areia* — რუთი/რაკელი არაუჟუ. 
* 1996 — საბედისწერო მემკვიდრეობა — *O Rei do Gado* — რაფაელა (მარიეტა)
* 1997 — სასტიკი ანგელოზი — *Anjo Mau (1997)* — ნისი ნორონია
* 1999 — ნაზი შხამი — *Suave Veneno* — ინესი/ლავინია
* 2002 — ქალის სურვილი — *Desejos de Mulher* — ჟულია მორენუ
* 2005 — ბელისიმა — *Belíssima* — ჟულია ფალკაო ასუმპსაო
* 2007 — ტროპიკული სამოთხე — *Paraíso Tropical* — ლუსია ვილელა

### მინისერიალები 
* 1985 — დრო და ქარი — *O Tempo e o Vento* — ანა ტერა
* 1994 — მარია მოურას მემორიალი  — *Memorial de Maria Moura* — მარია მუორა

## კინოროლები 
* 1982 — *Índia, a Filha do Sol* — ინდია
* 1984 — *Memórias do Cárcere* — დონა ჰელენა
* 1987 — *Besame Mucho*
* 1988 — *Jorge, um Brasileiro* — სანდრა
* 1995 — *O Quatrilho* — პიერინა
* 1996 — *O Guarani*
* 1997 — *Pequeno Dicionário Amoroso*
* 2001 — *A Partilha* — სელმა
* 2006 — *Se Eu Fosse Você* — ჰელენა / კლაუდიო
* 2007 — *O Primo Basílio* — ჯულიანა
* 2008 — *Se Eu Fosse Você 2* — ჰელენა / კლაუდიო
* 2009 — *მოწევა აკრძალულია* — ბაბი
* 2009 — *ლულა, ბრაზილიის ვაჟი'' — დონა ლინდუ

## რესურსები ინტერნეტში
*

კატეგორია:დაბადებული 1963
კატეგორია:ბრაზილიელი მსახიობები
კატეგორია:ცოცხალი ადამიანები
სუზანა ვიეირა

**სუზანა ვიეირა** (, დ. 23 აგვისტო, 1942) — ბრაზილიელი მსახიობი.

## ბიოგრაფია 
სონია მარია ვიეირა გონსალვესი () სან-პაულუში, დიპლომატების ოჯახში დაიბადა. სუზანამ კარგი განათლება მიიღო; თავდაპირველად ბალერინობა სურდა, თუმცა მოგვიანებით გეგმები შეცვალა და კინოში წავიდა. მისი სატელევიზიო დებიუტი 1962 წელს შედგა. პირველად რეჟისორ რეისა კარდოზუზე იქორწინა, მაგრამ ქორწინება ვერ შედგა და წყვილი ერთმანეთს დაშორდა. ამ ქორწინებიდან მას ვაჟი როდრიგო დარჩა. მეორე ქმარი პროდიუსერი იყო. მათ ადრევე გადაწყვიტეს განშორება, მაგრამ მოგვიანებით გადაიფიქრეს. ამის მიუხედავად, ბრაზილიელი მსახიობი მაინც დგამს კიდევ ერთ ნაბიჯს და 2006 წელს თავისზე 28 წლით უმცროს პოლიციელს მარსელო სილვუს მიჰყვება. მათ ერთმანეთი ფესტივალზე გაიცნეს იმავე წელს. ბოლო ქორწინება დიდი სკანდალით დასრულდა, სუზანამ აღმოაჩინა, რომ მეუღლე ღალატობდა. 2008 წლის 11 დეკემბერს კი მარსელო გარდაცვლილი იპოვეს. მიზეზად კოკაინის ჭარბდოზირება სახელდება.

## ფილმოგრაფია 
* ორი ძუ ლომი (2007) - *ბრანკა მარია ბარეტო პესოა დე მორაესი*
* ტროპიკული სამოთხე (2007)
* მონათესავე სული (2005)
* ბედის პატრონი (2004) - მარია დუკარმუ
* შეყვარებული ქალები (2003) - ლორენა 
* მფარველი ქალი (2001)
* მისი სულის ჰანგები (1999) - სიუზეტ ფონტენი
* ოცნების კოშკები (1999) - გონსალა
* სიყვარულის სახელით (1997) - ბრანკა
* სასტიკი ანგელოზი (1997)
* Salsa e Merengue (1996) - დოლორიში
* Vira Lata (1996) - ლაურა
* ახალი მსხვერპლი (1995) - ანა კარვალიუ
* Fera Ferida (1993) - რუბრა როზა
* ტროპიკელი ქალის საიდუმლო (1993) - კლარიტა ასუნსანი
* Anos Rebeldes (1992) - მარიანა
* სიყვარულის ნახევარმთვარეობა (1990) - ლუის სუოტო მაია
* Boca do Lixo (1990)
* მანეკენი ქალი (1989) - ბარბარა
*O Salvador da Patria (1989) - *ჟილდა* 
*Bambole (1987) - მარტა 
*Cambalacho (1986) - ამანდა 
*Um Sonho a Mais (1985) 
*Nunca Fomos Tao Felizes (1984) - ლეონარი 
*Partido Alto (1984) - ჟილდინია 
*Quem Ama Nao Mata (1982) - ლაურა 
*Elas por Elas (1982) - ვანესსა 
*Baila Comigo (1981) - პაულა 
*Os Gigantes (1979) - ვერედიანა 
*A Sucessora (1978) - მარინა 
*Te Contei? (1978) - ლუსიანა 
*Duas Vidas (1976) - კლაუდია 
*Anjo Mau (1976) - ნისი ნორონია
*O Casal (1975) 
*Escalada (1975) - კანდიდა 
*O Espigao (1974) - ტინა 
*O Bofe (1972) - მარილენი 
*Minha Doce Namorada (1971) - ნელიტა 
*A Proxima Atracao (1970) - რეჟინა 
*Pigmaliao 70 (1970) - კანდინია 
*Seu Unico Pecado (1969) 
*Algemas de Ouro (1969) - ტიდი 
*Amor Sem Deus (1968) 
*Os Tigres (1968) 
*A Ultima Testemunha (1968) - თინა 
*Estrelas no Chao (1967) - სილვია 
*Almas de Pedra (1966) - ნანა რომალიო
*As Minas de Prata (1966) - ჟუანინია 
*Ninguem Cre em Mim (1966) - მარისა 
*A Pequena Karen (1966) - კარენი
*Terror nas Trevas (1963) 
*A Noite Eterna (1962) - თაისი
*A Unica Verdade (1962)

## საინტერესო ფაქტები 
სუზანა იმავე დღეს არის დაბადებული (თუმცა რამდენიმე წლით ადრე), რა დღესაც მისი კოლეგა გლორია პირესი.

## რესურსები ინტერნეტში 
* 
* სუზანა ვიეირა: ტელენოველათა ქალბატონი 
* ვიეირა Peoples.ru-ზე
* სუზანა ვიეირა Braziliada.ru-ზე 
* სუზანა ვიეირა Dramaturgia Brasileira-ზე 

## სქოლიო 
კატეგორია:დაბადებული 1942
კატეგორია:ბრაზილიელი მსახიობები
კატეგორია:დაბადებული 23 აგვისტო
კატეგორია:ცოცხალი ადამიანები
ბრაზილიის მკვიდრი მოსახლეობა

**ბრაზილიის მკვიდრი მოსახლეობა** () შედგება უამრავი განსხვავებული ეთნიკური ჯგუფისგან, რომლებიც  ევროპელების შემოჭრამდე სახლობდნენ დღევანდელი ბრაზილიის ტერიტორიაზე. ქრისტეფორე კოლუმბისგან განსხვავებით, რომელიც ფიქრობდა რომ აღმოსავლეთ ინდოეთს მიადგა, ვასკო და გამას ინდოეთი უკვე გავლილი ჰქონდა როდესაც ბრაზილიას მიადგა. 

სიტყვა „índios“ (ინდიელები), შემოიღეს ახალი სამყაროს ხალხების აღსანიშნავად, დღისთვის ისევ გამოიყენება პორტუგალიურ ენაში, მაშინ როდესაც ინდოეთის მოსახლეობას ეძახიან „indianos“ (ინდოელები). 

ევროპული აღმოჩენების პერიოდში, ზოგიერთი აბორიგენი ტომები მომთაბარე ცხოვრების წესს ეწეოდნენ, რომელთა ძირითადი საარსებო წყარო ნადირობა, თევზაობა, შემგროვებლობა და სოფლის მეურნეობა იყო. უმეტესობა არსებული ტომებიდან (დაახ. 2000) XVI საუკუნეში ევროპელების კოლონიზაციის შედეგად განადგურდნენ და ბევრმა განიცადა ასიმილაცია ბრაზილის მოსახლეობაში.  

## რესურსები ინტერნეტში
*მკვიდრი ამერიკელების ეროვნული ფონდი 
*ბრაზილიის მკვიდრი მოსახლეობა
*ამაზონის ტომების ეროვნული ფონდი
*Etnolinguistica.Org: სამხრეთ ამერიკული ენების სია
*მკვიდრი მოსახლეობა 
*მსოფლიოს ენები, მეთხუთმეტე გამოცემა. დალასი
*გოგლის ვიდეო: ბრაზილიის მკვიდრი მოსახლეობა
*ბრაზილიის "ტომები" 
*ამაზონის ბავშვები 

## სქოლიო
კატეგორია:ბრაზილიის დემოგრაფია
კატეგორია:ბრაზილიის ისტორია
პალმასი (ტოკანტინსი)

**პალმასი** () – ქალაქი  და მუნიციპალიტეტი ბრაზილიაში, ტოკანტინსის შტატის დედაქალაქი. მოსახლეობა –  208,165 კაცი (2005). ფართობი 2,218  კმ². სიმჭიდროვე - 93.8 ად./კმ². მდებარეობს მდინარე ტოკანტინსზე. 

## ისტორია
ერთი წლის შემდეგ, რაც ტოკანტინსის შტატი გამოეყო გოიასის შტატს (1988 წლის კონსტიტუციის თანახმად) დაიწყო ქალაქ პალმასის  მშენებლობა. 1989 წლის 20 მაისს ოფიციალურად დაიწყო ქალაქის მშენებლობა. 1990 წლის 1 იანვრიდან პალმასი ტოკანტინსის შტატის დედაქალაქია. 1991 წელს ქალაქის მოსახლეობა შეადგენდა დაახლოებით 25 ათ. კაცს. 

## რესურსები ინტერნეტში
* ქალაქის ოფიციალური საიტი

კატეგორია:ბრაზილიის ქალაქები
ბოდიჩიტა

thumb
**ბოდჰიჩიტტა** (სანსკ. बोधिचित्त ბოდჰიჩიტტა „გამოღვიძებული ცნობიერება“; ტიბ. བྱང་ཆུབ་ཀྱི་སེམས་ ჯანგჩუბ ჩისემ/ბჲანგ ჩუბ კჲი სემს; ჩინ. 菩提心 ფუტიჰსინ; იაპ. 菩提心 ბოდაიშინ; ვიეტ Bồ-đề tâm) - მაჰაიანური ბუდიზმის ფილოსოფიურ-მსოფლმხედველობითი საფუძველი დოქტრინა, რ-იც ქადაგებს ყველა ცოცხალი არსების სიყვარულს; ბოდჰისატტვების მსახურობა ყველა ცოცხალი არსების რეინკარნაციის ციკლისგან სახსნელად.

„ბოდჰიჩიტტა“ ბუდათა სწავლების მთავარი აზრია, ბოდჰი ნიშნავს სრულ გასხივოსნებას, ხოლო ჩიტტა - ცნობიერებას, გონებას. ბოდჰიჩიტტა სიტყვასიტყვით არის „გამოღვიძებული ცნობიერება“.

# გასხივოსნების მიღწევა ყველა ცოცხალი არსების სასიკეთოდ. ბოდჰიჩიტტას „დევიზი“ ასეთია: - დაე გავხდე ბუდა ყველა ცოცხალი არსების სასიკეთოდ.
# ძოგჩენში ტერმინ რიგპას სინონიმია.

ვინც თავში ბოდჰიჩიტტა „გამოაღვიძა“ ბოდჰისატტვაა.

## ბოდჰიჩიტტას მანტრა
„ბოდჰიჩიტტას განვითარება“

**ჰო: ნა ცოგ ნანგ ვა ჩუ დეჲი ძუნ რი კჲი** ჰო.: მოჯადოებულნი ჩვენებათა ნაირსახეობით, წყალში მთვარის ანარეკლის მსგავსად,

**ქორ ვა ლუ გუ გჲუდ დუ ქჲამ პი დრო** არსებები უსასრულოდ დაეხეტებიან სანსარაში,

**რანგ რიკ ო სალ ჯჲინგ სუ ნგალ სოი ჩირ** რათა განიტვირთონ საკუთარი თვითარსებული საცნაურყოფის ნათელ ყოვლისმომცველ  სფეროში,

**ცე მე ჟი ჲი ნგანგ ნე სემ კჲე დო** მე ვაღვივებ ბოდჰიჩიტტას ოთხი განუზომელი მდგომარეობის საშუალებით.

ეს მანტრა იკითხება სამჯერ.

კატეგორია:ბუდიზმი